Diari Oficial de la Generalitat Valenciana


Sumari del DOGV 9783, del 07-02-2024 (2024/969)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada «PSF Salades» i la seua infraestructura d'evacuació, i la declaració d'utilitat pública, en concret, de la línia d'evacuació exclusiva del promotor, amb potència a instal·lar 1,4 MW, a ubicar al terme municipal d'Elx (Alacant). Expedient ATALFE/2022/63/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9783

Data del DOGV
:   07-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/969


Data del document
:   26-01-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada «PSF Salades» i la seua infraestructura d'evacuació, i la declaració d'utilitat pública, en concret, de la línia d'evacuació exclusiva del promotor, amb potència a instal·lar 1,4 MW, a ubicar al terme municipal d'Elx (Alacant). Expedient ATALFE/2022/63/03. [2024/969]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, i declaració d'utilitat pública, en concret, només de la infraestructura d'evacuació en exclusiva, de la instal·lació elèctrica que s'indica:  
Peticionari: PREMIER SPV 12, SL, NIF V85994358, amb domicili social al c/ Osca, núm. 1, edifici PC2, planta 4, oficina 6, CP 50457, Saragossa.  
Tipus de central elèctrica: central fotovoltaica denominada PSF Salades, amb potència a instal·lar 1,4 MW, incloses les seues infraestructures d'evacuació.  
Emplaçament de grups generadors: polígon 148, parcel·la 122 del terme municipal d'Elx (Alacant).  
Emplaçament d'infraestructura d'evacuació: polígon 147, parcel·la 9008; polígon 148, parcel·les 122 i 9003; polígon 152, parcel·les 9009, 12, 39, 38, 283 i 9017; polígon 151, parcel·la, 9005; polígon 153, parcel·les 9004, 9002, 9018, 9024 i 9016; tram de 2,3 km al polígon 159 (polígon industrial Torrellano-Salades, sense definir cadastralment; carrer dels Espardenyers, avinguda del Calçat d'Elx, carrer James Watt); polígon 158, parcel·la 9001; polígon 163, parcel·les 9011 i 9009, i polígon 159, parcel·les 104, 105 i 287, del terme municipal d'Elx (Alacant).  
  
Emplaçament centre de seccionament i línia que passa a titularitat d'i-DE: polígon 159, parcel·la 104 del terme municipal d'Elx (Alacant).  
  
L'expedient va ser sotmés al tràmit d'informació pública i consultes corresponents per un termini de 15 dies, d'acord amb les previsions dels articles 23 i 24 del Decret llei 14/2020, de 7 d'agost, del Consell, de la Generalitat. A aquest efecte, es va publicar un anunci en el Diari Oficial de la Generalitat Valenciana de data 4 de novembre de 2022 i en el Butlletí Oficial de la Província d'Alacant de data 27 d'octubre de 2022.  
  
A causa de les modificacions substancials produïdes en la instal·lació per diferents informes i/o consultes realitzades als organismes/administracions amb béns o drets a càrrec seu afectats per la instal·lació elèctrica o a les al·legacions efectuades, es procedix a aquesta nova informació pública de la proposta modificada.  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Innovació, Indústria, Comerç i Turisme.  
Documents sotmesos a informació pública:  
- Projecte de generació i infraestructura d'evacuació. Denominació: «Parc solar fotovoltaic Saladas i infraestructura d'evacuació: «línia LAT Salades i centre de seccionament al terme municipal d'Elx (Alacant)».  
  
- Projecte d'infraestructura d'evacuació a cedir al gestor de la xarxa de distribució. Denominació: «Centre de seccionament independent de maniobra i la seua infraestructura d'evacuació per a la connexió a la xarxa de la PSF Saladas al terme municipal d'Elx (Alacant)».  
  
- Estudi de seguretat i salut.  
- Estudi d'impacte ambiental.  
- Estudi d'integració paisatgística.  
- Estudi hidrològic.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectats (com a annex al projecte de la instal·lació).  
- plecs generals de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Separates dirigides a:  
• Ajuntament d'Elx.  
• Administrador d'Infraestructures Ferroviàries.  
• Comunitat General de Regants Regs de Llevant Marge Esquerre del Segura.  
• Ministeri de Transports, Mobilitat i Agenda Urbana.  
• Diputació d'Alacant.  
• Conselleria de Medi Ambient, Aigua, Infraestructures i Territori.  
• Nedgia, SA.  
• Telefónica, SA.  
• I-DE Redes Eléctricas Inteligentes, SAU.  
• Red Eléctrica de España, SA.  
• Vicepresidència Primera i Conselleria de Cultura i Esport. Direcció General de Patrimoni Cultural.  
- Relació de béns i drets afectats (s'annexa).  
- Memòria justificativa de la declaració d'utilitat pública.  
Pressupost d'execució planta i línia exclusiva: 1.921.695,70 €.  
Pressupost d'execució evacuació a cedir al gestor de la xarxa de distribució: 64.630,64 €.  
Característiques principals:  
La central fotovoltaica denominada PSF Saladas, amb 1.400 kW de potència instal·lada, està composta per un camp generador de 2.688 mòduls fotovoltaics bifacials de 763 Wp de guany màxim, que suposen una potència pic total de 2.050,944 kWp, muntats sobre 55 seguidors a un eix.  
Aquests mòduls fotovoltaics es connecten mitjançant una xarxa de baixa tensió en corrent continu amb 14 inversors de 100 kW cadascun, amb una potència nominal resultant a l'eixida d'inversors de 1.400 kW, però el conjunt de tots els inversors estarà limitat, a través d'un PPC independent, a la potència concedida d'accés a la xarxa de distribució 1.300 kW.  
Al seu torn, els inversors es connecten amb la part de baixa tensió del centre de transformació per a elevar la tensió i cel·les de mitjana tensió.  
Línia subterrània d'evacuació de 20 kV per a connectar el centre de transformació amb el centre de protecció i mesura, de longitud 5,5 m i conductor tipus HEPRZ1 12/20 kV (3x1x95) mm² k Al + H16.  
Línia subterrània d'evacuació de 20 kV per a connectar el centre de protecció i mesura amb el centre de seccionament a cedir al gestor de la xarxa de distribució i-DE Redes Eléctricas Inteligentes, SAU, de longitud 6127 metres i conductor tipus HEPRZ1 12/20 kV (3x1x95) mm² k Al + H16.  
Centre de seccionament a cedir al gestor de la xarxa de distribució i-DE Redes Eléctricas Inteligentes, SAU, i línia subterrània de 20 kV en doble circuit, de longitud 48 metres i conductor tipus HEPRZ1 12/20 kV 3(1x240) mm² k Al + H16.  
El punt de connexió de la instal·lació fotovoltaica amb la xarxa de distribució es realitzarà en la línia 2 - Transports de 20 kV de l'ST Saladas (20 kV), en el tram comprés entre els suports número 504482 (5670270) i 139091 (5575394).  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La infraestructura d'evacuació cedida al gestor de la xarxa de distribució no és sotmesa a declaració d'utilitat pública, en concret, per part del promotor en ser-ne el titular i-DE Redes Eléctricas Inteligentes, SAU, i està descrita en l'annex d'aquest anunci només a efectes informatius.  
Les vies pecuàries sobre les quals se sol·licita la concessió demanial d'ocupació/ocupació temporal són les següents:  
- Canyada Real d'Oriola a Alacant.  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència reduïx a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de l'esmentada llei.  
  
La documentació serà exposada per a consulta pública en la següent adreça electrònica: http://cindi.gva.es/web/energia/alacant, en castellà, i http://cindi.gva.es/va/web/energia/alacant, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada https://cindi.gva.es/va/web/energia/alacant, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15582&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 26 de gener de 2024.- La cap del Servei Territorial d'Indústria, Energia i Mines d'Alacant: Rosa María Aragonés Pomares.